वेस्ट इन्डिजको बलियो जवाफ
वेस्ट इन्डिजले भारतविरुद्धको दोस्रो तथा अन्तिम टेस्टमा तेस्रो दिन समाप्त हुँदा बलियो जवाफ फर्काएको छ । दिनको खेल टुंगिदा वेस्ट इन्डिजले पाँच विकेटमा २ सय २९ रन बनाएको छ ।
पोर्ट अफ स्पेन — वेस्ट इन्डिजले भारतविरुद्धको दोस्रो तथा अन्तिम टेस्टमा तेस्रो दिन समाप्त हुँदा बलियो जवाफ फर्काएको छ । दिनको खेल टुंगिदा वेस्ट इन्डिजले पाँच विकेटमा २ सय २९ रन बनाएको छ ।फलो अन बनाउने संघारमा पुगेको वेस्ट इन्डिज अझै २ सय ९ रनले पछाडि छ । उसका लागि एलिक एथानज ३७ र जेसन होल्डर ११ रन बनाएर खेलिररहेका छन् ।घरेलु टिमका लागि ओपनर क्रेग ब्राथवेटले सर्वाधिक ७५ रन बनाएका छन् । त्यस अगाडि भारतले आफ्नो पहिलो इनिङ्समा ४ सय ३८ रन बनाएको थियो । 